OpenLLM-France/wikimedia huggingface dataset:
# Cubiertas y MZOV

Cubiertas y MZOV Compañia General de Construcciones, SA fou una empresa constructora constituïda a Barcelona com Cubiertas y Tejados SA el 1916 per Lluis Ferrer-Vidal de Llauradó i Víctor Messa Arnau. Adoptà la denominació el 1978, com a resultat de l'absorció de la Compañía del Ferrocarril de Medina a Zamora y de Orense a Vigo (MZOV). El 1989 el grup Entrecanales es convertí en el principal accionista, i el 1997 les dues empreses es fusionaren sota el nom de NECSO Entrecanales Cubiertas, SA. Va desplegar una forta activitat en el terreny de les obres públiques a l'interior de l'estat i a l'estranger. El 1993 va tenir una facturació consolidada de 196.000 milions de pessetes, cosa que suposava un descens del 10% sobre l'any anterior. El benefici abans d'impostos va ser de 6.396.000 de pessetes, un 13,4% menys que el 1992.

## Referències

* ↑ «Acciona (Denominación antigua)». eInforma [Consulta: 8 octubre 2016].
* ↑ «Cubiertas y MZOV». Gran Enciclopèdia Catalana. Barcelona: Grup Enciclopèdia Catalana.
* ↑ «Disminuye el beneficio de Cubiertas». El País, 14-06-1994 [Consulta: 8 octubre 2016].

## Vegeu també

* Acciona
# Malherbologia

La malherbologia és la ciència dedicada a l'estudi i control de les males herbes o herbes adventícies. Com a ciència, junt l'entomologia agrícola i la fitopatologia, el seu objectiu és la protecció de conreus. La malherbologia està relacionada amb la química agrícola, toxicologia, botànica, agronomia, fisiologia vegetal, edafologia, mecànica agrícola i la fitotècnia.

## Història

La malherbologia, com a ciència, comença sobre la dècada de 1940, coincidint amb la invenció del 2,4 D, el primer herbicida orgànic sinteritzat. Els mètodes de control tradicionals eren l'extracció manual i la crema dels camps. Actualment, però, es donen preferència als mètodes mecanitzats i químics. Aquest darrer mètode inclou l'ús d'herbicides.
A causa de la manca de control en la venda i l'ús, en moltes ocasions els herbicides s'apliquen en excés o d'una manera massa indiscriminada o irresponsable. Un dels reptes de la malherbologia actualment és promoure un ús eficient dels herbicides, amb consideració vers l'ecologia vegetal de la zona i les formes tradicionals de protecció de cultius.
El 1951, als Estats Units, apareix la primera revista sobre males herbes, i en 1950 es crea la primera associació americana. No gaire després es varen crear a Colòmbia l'associació Colombiana de Malherbologia i la Societat Llatinoamericana de Malherbologia. La Societat Europea de Malherbologia es va fundar a al Regne Unit el 1975. A Espanya hi ha la Societat Espanyola de Malherbologia (SEMh).

## Referències

* ↑ Weed Science Society of America

## Enllaços externs

* Unité de Malherbologie & Agronomie INRA-Dijon
* Montana Weed Control Association
# Província de Txui

La província de Txui (en kirguís: Чүй областы; en rus: Чуйская область) és una província (óblast) del Kirguizstan. Pren el nom del riu que hi passa. La capital és Bixkek, tot i que del 2003 al maig del 2006 ho fou Tokmok. Té una extensió semblant a la d'El Salvador.
* La Torre de Buranà
* Arbres als afores de l'aldea de Milianfan
# Pearceïta

La pearceïta és un mineral de la classe dels sulfurs. Va ser descoberta l'any 1896 en una mina d'Aspen al comtat de Pitkin, a l'estat de Colorado (Estats Units). Rep el seu nom del químic i metal·lúrgic americà Richard Pearce (1837-1927), de Denver, Colorado. Pertany al grup de la pearceïta-polibasita.

## Característiques

La pearceïta és un mineral d'argent, coure, arsènic i sofre. És un arsenur de fórmula química [(Ag,Cu)₆](As,Sb)₂S₇][Ag$_9$CuS₄]. Té una duresa de 2,5 a 3 a l'escala de Mohs i una densitat de 6,1 g/cm³. A més dels elements de la seva fórmula, sol portar com impureses: zinc, ferro i antimoni. S'extreu com a mena de coure i plata.
Té tres politips: pearceïta-M2a2b2c, pearceïta-T2ac i pearceïta-Tac. És l'anàleg amb arsènic de la polibasita, amb la que forma una sèrie de solució sòlida, en la qual la substitució gradual de l'arsènic per antimoni va donant els diferents minerals de la sèrie. També forma una sèrie amb la pearceïta-Tac, un dels seus politips conegut anteriorment com a antimonipearceïta.

## Formació i jaciments

Apareix en jaciments de metalls d'origen hidrotermal, formada per metamorfisme a temperatura baixa a mitjana. Sol trobar-se associada a altres minerals com: acantita, plata nativa, proustita, quars, barita o calcita. Als territoris de parla catalana ha estat descrita a L'Espluga de Francolí i a la mina Atrevida (Vimbodí i Poblet), tots dos indrets a la Conca de Barberà.

## Referències

* ↑ «Pearceite» (en anglès). Mindat. [Consulta: 25 novembre 2014].
* ↑ «Pearceite-Polybasite Group» (en anglès). Mindat. [Consulta: 22 març 2022].
* ↑ «Pearceite-Polybasite Series» (en anglès). Mindat. [Consulta: 25 novembre 2014].
* ↑ «Pearceite» (en anglès). RRUFF Project. University of Arizona. [Consulta: 29 març 2012].
* ↑ Anthony, John Williams; Bideaux, Richard A., Bladh, Kenneth W., Nichols, Monte C. «Handbook of Mineralogy Vol. 1 - Elements, Sulfides, Sulfosalts». Mineral Data Publishing [Tucson, Arizona], 1990 [Consulta: 29 gener 2024].
# Shao Hua

Shao Hua (xinès tradicional: 邵華, xinès simplificat: 邵华, pinyin: Shào Huá) (Yan'an, Shaanxi, 30 d'octubre de 1938 – Pequín, 24 de juny de 2008), nascuda Chen Anyun (xinès tradicional: 陳安云, xinès simplificat: 陈安云, pinyin: Chén Ānyún) i coneguda com a Zhang Shaohua (xinès tradicional: 張少華, xinès simplificat: 张少华, pinyin: Zhāng Shǎohuá) abans de ser Shao Hua, fou una fotògrafa xinesa i una general major de l'Exèrcit Popular d'Alliberament xinès. Fou la muller de Mao Anqing, el segon fill de Mao Zedong.

## Biografia

Nasqué com Chen Anyun (xinès tradicional: 陳安云, xinès simplificat: 陈安云, pinyin: Chén Ānyún) el 30 d'octubre de 1938 aYan'an, Shaanxi, quarter general de Mao Zedong i punt final de la Llarga Marxa. El seu pare, originari de Shimin, (Hunan) era Chen Zhenhua i la seva mare era Zhang Wenqiu, nascuda al Comtat de Jingshan, a Hubei.
Shao va començar a treballar com a fotògrafa als anys 1950 utilitzant una càmera que el fill gran de Mao Zedong, Mao Anying, li havia portat de la Unió soviètica. Va viatjar extensament per tota la Xina durant el transcurs de la Guerra Civil xinesa. Els temes de les seves fotografies eren sovint relacionats amb el govern del moviment comunista, incloent-hi fàbriques i altres factors de producció, unitats d'exèrcit, escoles i pobles xinesos rurals pobres. Esdevingué la cap de l'Associació de Fotògrafs de la Xina el 2002, càrrec que ocupà fins a la seva mort l'any 2008.
Shao fou general major de l'Exèrcit Popular d'Alliberament xinès i va servir com a directora del departament d'enciclopèdia militar de l'Acadèmia de Ciències Militars de l'Exèrcit Popular d'Alliberament. Fou també membre del Comitè Nacional de la Conferència Consultiva Política del Poble Xinès de 1988 a 2002, quan va començar a publicar les seves fotografies.
Shao es va casar el setembre de 1960 amb Mao Anqing, segon fill de Mao Zedong i lingüista rus que no va exercir mai cap funció activa en el govern xinès. El matrimoni va tenir un fill, Mao Xinyu, que l'any 2003 va tenir un fill amb Liu Galleda. Aquest nen, Mao Dongdong, és l'únic besnet de Mao Zedong.
Shao Hua va morir a Pequín el 24 de juny de 2008, a l'edat de 69 anys, a causa d'un càncer de mama.

## Referències

* 1 2 3 4 5 (en anglès) Associated Press, 25-06-2008.
* 1 2 3 4 «Daughter-in-law of Chairman Mao Zedong dies in Beijing». Xinhua News Agency, 25-06-2008 [Consulta: 30 juny 2008].
* ↑ «Chairman Mao's daughter-in-law dies». , 25-06-2008 [Consulta: 30 juny 2008].
# Apricale

Apricale (en ligur Brigar o Avrigà) és un comune italià, situat a la regió de la Ligúria i a la província d'Imperia. El 2011 tenia 624 habitants.

## Geografia

La vila medieval es troba a l'interior de la província d'Imperia, a la vall del Merdanzo, afluent del Nervia, a 13 km de la costa de la Riviera del Ponent i a uns 52 quilòmetres de la capital. Té una superfície de 19,94 km² i les frazioni de Foa, Regione Osaggio i Semoigo. Limita amb les comunes de Bajardo, Castel Vittorio, Dolceacqua, Isolabona, Perinaldo, Pigna, Rocchetta Nervina i Sanremo.

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dades Istat el 31 desembre 2011». Arxivat de l'original el 3 de març 2016. [Consulta: 6 agost 2015].
# Lolita Pluma

Lolita Pluma (Las Palmas de Gran Canaria, 4 de març de 1904 - Las Palmas de Gran Canaria, 21 de febrer de 1987) El seu nom real era María Dolores Rivero Hernández. Va ser un personatge icònic de Las Palmas, cèlebre per la seva actitud, la seva indumentària i el seu amor pels animals.
Filla de pares argentins, va néixer accidentalment al barri de La Isleta de Las Palmas. La família era coneguda com els Pluma, pel fet de ser dels pocs que als inicis del segle xx sabien usar la pluma per escriure.
No hi ha dades fiables de quina va ser la vida de María Dolores Rivero, ni quines circumpstàncias la van portar a convertirt-se en un personatge pintoresc que deambulava pel Parc Santa Catalina, maquillada en excés i abillada amb colors llampants, que es guanyava la vida venent flors de paper, llaminadures, postals i sobretot que demostrava un gran amor pels animals, alimentant els gats abandonats, dels quals estava envoltada.
Lolita Pluma va arribar a ser tan popular i coneguda que el 1984 la van nomenar Reina del Parc Santa Catalina.
El cantant i compositor Braulio la va homenatjar en una de les seves cançons. Amb anterioritat, cap al 1968, el mestre de la cançó canària Miguel León Martín li havia dedicat el vals “A Lolita”. El 1984 aquest mateix autor va interpretar la cançó amb el grup Bentayga en el programa Tenderete de Televisió Espanyola. El grup Els Gofiones també va versionar "Lolita Pluma" en l'àlbum "Cronistes de la música popular" l'any 2.002.

## Llegat

Actualment, una estàtua de F. Àvila (1998) recorda Lolita Pluma al Parc Santa Catalina com a Símbol de la llibertat, musa dels artistes i protectora dels animals. Està enterrada al cementiri de Sant Làzaro i la seva tomba (nínxol 5420) està dotada d'una placa sepulcral de l'Ajuntament de Las Palmas.

## Referències

* ↑ «La Facultad de Veterinaria de la ULPGC organiza una exposición sobre Lolita Pluma» (en castellà). Universitat de Las Palmas de Gran Canaria (ULPGC), 23-01-2015. [Consulta: 25 agost 2024].
* 1 2 Rivero Hernández, María Dolores. «Historias Canarias: Lolita Pluma 1904-1987». Historias Canarias, 8 enero 2010. [Consulta: 28 diciembre 2019].
* ↑ «Los 'filósofos' del Parque» (en castellà), 03-02-2013. [Consulta: 25 agost 2024].
* ↑ «Monumento a Lolita Pluma» (en castellà). [Consulta: 25 agost 2024].
* ↑ «La escultura de Lolita Pluma, icono turístico del Parque Santa Catalina». lpavisit.com. [Consulta: 28 diciembre 2019].
# Gœrsdorf

Gœrsdorf (en alsacià Gerschdorf) és un municipi francès, situat a la regió del Gran Est, al departament del Baix Rin. L'any 1999 tenia 984 habitants.
Forma part del cantó de Reichshoffen, del districte de Haguenau-Wissembourg i de la Comunitat de comunes Sauer-Pechelbronn.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 852 | 883 | 937 | 969 | 942 | 984 |

## Administració

Llista d'alcaldes :
| Període | Identitat | Partit |
| 2001- | Etienne Martin | |
# Casa Antoni Amela

La Casa Antoni Amela és un edifici de Vilanova i la Geltrú (Garraf) protegida com a Bé Cultural d'Interès Local.

## Descripció

Es tracta d'un habitatge plurifamiliar entre mitgeres, de planta rectangular, que ocupa un extrem d'illa i té tres façanes a carrer. Es compon de planta soterrani, planta baixa i dues plantes pis sota coberta i accessible.
Les parets de càrrega són de paredat comú i totxo i els forjats de bigues de fusta.
La composició de la façana és simètrica amb portals d'arc rebaixat a la planta baixa i balcons del mateix arc a les plantes pis, els quals tenen, a la darrera planta, superior volada i amplada de llosa. El coronament està format per una cornisa i barana de terrat d'obra llisa.

## Referències

* 1 2 3 «Casa Antoni Amela». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
# Slovenj Gradec

Slovenj Gradec (alemany: Windischgrätz, que vol dir Graz eslovena) és una petita ciutat i un municipi de la província de Caríntia (Koroška) del nord d'Eslovènia, només a pocs quilòmetres de la frontera amb Àustria. La ciutat està situada a 45 km a l'oest de Maribor i 65 km al nord-est de Ljubljana. L'àrea del seu voltant també es coneix amb el nom de "Slovenj Gradec".
El 1918, l'àrea era una illa germanòfona en una zona de parla eslovena. Al cens del 1880, l'àrea tingué un 75% d'habitants germanòfons i un 25% de parlants d'eslovè. Després de la fi de la Primera Guerra Mundial, molts alemanys retornaren a Àustria; i els que s'hi quedaren, foren expulsats el 1945.
El 1860, Hugo Wolf, un compositor, nasqué aquí. El seu lloc de naixement és ara una escola de música. Altres estructures importants prop del seu lloc de naixement són una església parroquial a la plaça major, que és una capella gòtica amb frescs de mitjans del segle xv. El 2003, una excavació arqueològica descobrí les ruïnes de l'església més vella de Caríntia, que prové del període carolingi.
Aquí va néixer Andreja Katič (22 de desembre de 1969), estadista eslovena i membre dels socialdemòcrates.

## Enllaços externs

* Pàgina de la Ciutat Arxivat 2020-10-20 a Wayback Machine.
* Heràldica de la Ciutat Arxivat 2014-02-22 a Wayback Machine.
# Pearl (Illinois)

Pearl és una població dels Estats Units a l'estat d'Illinois. Segons el cens del 2000 tenia 187 habitants.

## Demografia

Segons el cens del 2000, Pearl tenia 187 habitants, 75 habitatges, i 44 famílies. La densitat de població era de 47,8 habitants/km².
Dels 75 habitatges en un 26,7% hi vivien nens de menys de 18 anys, en un 37,3% hi vivien parelles casades, en un 16% dones solteres, i en un 41,3% no eren unitats familiars. En el 37,3% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,49 i el nombre mitjà de persones que vivien en cada família era de 3,32.
Per edats la població es repartia de la següent manera: un 29,4% tenia menys de 18 anys, un 9,1% entre 18 i 24, un 24,6% entre 25 i 44, un 20,3% de 45 a 60 i un 16,6% 65 anys o més.
L'edat mediana era de 34 anys. Per cada 100 dones de 18 o més anys hi havia 109,5 homes.
La renda mediana per habitatge era de 15.500 $ i la renda mediana per família de 30.536 $. Els homes tenien una renda mediana de 14.000 $ mentre que les dones 20.417 $. La renda per capita de la població era de 9.524 $. Aproximadament el 29,3% de les famílies i el 29,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pearl». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Pearl». American Fact Finder. Oficina del Cens dels Estats Units, 12-01-2010.
# Aseraggodes dubius

Aseraggodes dubius és un peix teleosti de la família dels soleids i de l'ordre dels pleuronectiformes que es troba a les costes de Java, Bali i Filipines.

## Referències

* ↑ The Taxonomicon (anglès)
* ↑ FishBase (anglès)
# Lolita Aniyar de Castro

Lolita Aniyar de Castro (Caracas, 8 de maig de 1937 - Maracaibo, 7 de desembre de 2015) va ser una política, advocada penalista i criminòloga veneçolana postgraduada a París i Roma.
Va exercir com a docent de l'Institut de Criminologia de la Universitat del Zulia en la càtedra de criminologia i durant més de 15 anys va ser directora d'aquesta mateixa institució, que avui porta el seu nom. Va ser professora de postgrau a la Universitat del Zulia, en la Universitat dels Andes, així com en altres universitats de l'Argentina, Costa Rica i Brasil, entre d'altres països.
Va ser nomenada governadora de l'estat de Zulia el febrer de 1994, després de la renúncia del seu predecessor, Oswaldo Álvarez Paz, amb la qual cosa es va convertir en la primera dona veneçolana a ser elegida per a aquest càrrec. Abans ja s'havia convertit en la primera dona a ser elegida diputada per a l'antiga Assemblea Legislativa de l'Estat de Zulia i la primera senadora electa a l'antic Congrés de la República per aquesta mateixa entitat. Va ser Delegada de Veneçuela davant la UNESCO i Cònsol de Veneçuela a Nova Orleans, Estats Units. Conforma (única Llatinoamericana) el Comitè d'Estocolm que atorga el Premi Internacional de Criminologia (equivalent al Nobel en Criminologia).
Va escriure molts llibres sobre l'àrea penal i sobre la justícia a Veneçuela.
Va morir el 7 de desembre de 2015 a causa d'un infart a la seva casa de Maracaibo a l'edat de 78 anys.

## Referències

* ↑ «Va morir Lolita de Castro, ex-governadora del Zulia». Últimas Noticias, 07-12-2015 [Consulta: 7 desembre 2015].
| Precedit per: Oswaldo Álvarez Paz | Governador del Zulia 1993 - 1995 | Succeït per: Francisco Arias Cárdenas |
# Landéan

Landéan (en bretó Landean) és un municipi francès, situat a la regió de Bretanya, al departament d'Ille i Vilaine. L'any 2006 tenia 1.246 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 969 | 917 | 920 | 1.129 | 1.199 | 1.166 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1983- | Louis-Gérard Guérin | |
# .pr

.pr és el domini de primer nivell territorial (ccTLD) de Puerto Rico.

## Dominis i subdominis

* .pr - per a negocis, professionals, particulars, empreses, relacions públiques (les inicials en anglès són PR), etc.
* .biz.pr - per a negocis
* .com.pr - per a empreses, però sense restriccions
* .edu.pr - per a institucions educatives amb presència a Puerto Rico
* .gov.pr - per a agències del govern de Puerto Rico
* .info.pr - per a webs informatius
* .isla.pr - per a persones amb presència a Puerto Rico
* .name.pr - per a particulars
* .net.pr - per a negocis relacionats amb la xarxa, però sense restriccions
* .org.pr - per a organitzacions, però sense restriccions
* .pro.pr - per a professionals
* .est.pr - per a estudiants universitaris
* .prof.pr - per a professors universitaris
* .ac.pr - per a l'entorn acadèmic

## Referències

* ↑ «Puerto Rico Top Level Domain – Sobre nic.pr». Arxivat de l'original el 25 de març de 2014.

## Enllaços externs

* Informació del whois de .pr a IANA
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Pearl Argyle

Pearl Argyle (Johannesburg, 7 de novembre de 1910 - Nova York, 29 de gener de 1947) va ser una ballarina de ballet i actriu sud-africana. Va iniciar-se en companyies de ballet clàssic angleses i posteriorment va actuar en diverses representacions de teatre musical i pel·lícules. Entre 1935 i 1938 fou estrella del Sadler's Wells Ballet, amb el qual interpretà El bes de la fada.
A l'inici de la Segona Guerra Mundial Agryle i la seva família es va traslladar a Los Angeles. Va morir a causa d'una hemorràgia cerebral amb només 36 anys. Les seves restes descansen en el Forest Lawn Memorial Park a Glendale (Califòrnia).
Va estar casada amb el director d'origen alemany Curtis Bernhardt.

## Filmografia

* 1932 - That Night in London
* 1934 - Chu-Chin-Chow
* 1935 - Adventure Ltd.
* 1935 - Royal Cavalcade
* 1936 - La vida futura
* 1938 - Three Artists
* 1940 - Nuit de décembre

## Referències

* ↑ «Pearl Argyle». Gran Enciclopèdia Catalana. Barcelona: Grup Enciclopèdia Catalana.
# Seymour (cràter)

Seymour és un cràter d'impacte en el planeta Venus de 63 km de diàmetre. Porta el nom de Jane Seymour (c. 1509-1537), reina anglesa, i el seu nom va ser aprovat per la Unió Astronòmica Internacional el 1994.

## Referències

* ↑ «Seymour». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Arcades (Castelldans)

Les Arcades és una obra del municipi de Castelldans (Garrigues) que forma part de l'Inventari del Patrimoni Arquitectònic de Catalunya. Sembla que formaven part de les construccions de caràcter agrícola que integraven el patrimoni conventual. Es pensa que eren part de les pallisses o algun altre tipus de magatzem similar.

## Descripció

Són un conjunt d'arcs de mig punt disposats en dues filades a diversos nivells, seguint la inclinació del terreny. Està situat davant mateix del que fou l'antic convent dels monjos d'Escaladei, a la cantonada dels carrers empit i dels frares. Tot sembla indicar que deurien travessar el carrer dels Frares. Avui divideixen l'espai interior en tres naus sense coberta. Estan fets de grans pedres ben escairades que reposen sobre pilars, també fets de carreus regulars. Les restes del mur, en canvi, són de pedres irregulars, mal treballades i, en part, arrebossades.

## Referències

* 1 2 «Arcades». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 febrer 2016].
Viccionari
# París-Roubaix 1973

La París-Roubaix 1973 fou la 71a edició de la París-Roubaix. La cursa es disputà el 15 d'abril de 1973 i fou guanyada pel belga Eddy Merckx, que s'imposà en solitari, en l'arribada a Roubaix a Walter Godefroot i Roger Rosiers. Aquesta fou la tercera i darrera victòria de Merckx en aquesta cursa, després de les aconseguides el 1968 i 1970.

## Classificació final

| | Ciclista | Equip | Temps |
| 1 | Eddy Merckx | Molteni | 7h 28' 43" |
| 2 | Walter Godefroot | Flandria-Shimano-Carpenter | + 2' 20" |
| 3 | Roger Rosiers | Bic | m. t. |
| 4 | Walter Planckaert | Watney-Maes | + 7' 18" |
| 5 | Freddy Maertens | Flandria-Shimano-Carpenter | m. t. |
| 6 | Frans Verbeeck | Watney-Maes | + 7' 46" |
| 7 | Roger de Vlaeminck | Brooklyn | m. t. |
| 8 | Herman van Springel | Rokado | m. t. |
| 9 | Régis Delépine | Gan-Mercier-Hutchinson | + 11' 53" |
| 10 | Raymond Poulidor | Gan-Mercier-Hutchinson | m. t. |

## Enllaços externs

* Web oficial
* Resultats a les-sports.info
* Resultats a cyclebase.nl